Πτα

Ο Πτα ή Φθα ήταν κύρια θεότητα της αιγυπτιακής μυθολογίας, θεός της δημιουργίας και προστάτης των τεχνιτών.

Λατρεία
Λατρευτικό του κέντρο ήταν η Μέμφιδα, η οποία ήταν πρωτεύουσα κατά το Αρχαίο Βασίλειο. Ο Μεγάλος Ναός του Αμπού Σιμπέλ ήταν αφιερωμένος μεταξύ άλλων και στον Πτα. Οι ιερείς της πόλης υποστήριζαν ότι ο Πτα ήταν ο υπέρτατος θεός που δημιούργησε τους άλλους θεούς προφέροντας το όνομά τους.Αρχαία Αίγυπτος, σ. 146 Λατρευόταν μαζί με τη θεά Σεκχμέτ και τον Νεφερτέμ, ως η Τριάδα της Μέμφιδας. Στο Νέο Βασίλειο, ο Πτα αναδείχθηκε θεός της επίσημης κρατικής θρησκείας. Λεγόταν ότι ο θεός ΙμχοτέπMiriam Lichtheim, Ancient Egyptian Literature: A Book of Readings, University of California Press 1980, ISBN 052-004-020-1, σ. 106 ήταν γιος του και για αυτό του μετέδωσε το χάρισμα θεραπείας των ασθενών.

Απεικονίσεις
Απεικονιζόταν πάντοτε ως μουμιοποιημένος άνδρας. Στο ξυρισμένο του κρανίο φορούσε εφαρμοστό κάλυμμα κεφαλής.

Ο όρος «Αίγυπτος»
Η Μέμφιδα αποκαλούνταν στην αρχαιότητα Hikuptah, δηλαδή «Σπίτι της Ψυχής του Πτα». Ο όρος αυτός παραφράστηκε στα αρχαία ελληνικά ως «Αἴγυπτος» και στη συνέχεια στα λατινικά ως Ægyptus, απ' όπου και εξελίχθηκε στις υπόλοιπες δυτικές γλώσσες.

Παραπομπές

Πηγές

Scott Steedman (μτφρ. Δήμος Αυγερινός), Αρχαία Αίγυπτος, Εκδόσεις Πατάκη, Αθήνα 1998, ISBN 960-600-099-0

Κατηγορία:Τριάδα της Μέμφιδας
Κατηγορία:Θεότητες της μεταλλουργίας
Κατηγορία:Θεότητες του Κάτω Κόσμου
Κατηγορία:Θεότητες της χειροτεχνίας